Mercedes-sjefen: – Hamilton løy om at de er gode venner
Samme Lauda avslører også at briten smadret garderoben sin i sinne under VM-runden i Baku nylig.1. Nico Rosberg, Mercedes 153. 2. Lewis Hamilton, Mercedes 142. 3. Sebastian Vettel, Ferrari 96. 4. Kimi Räikkönen, Ferrari 96. 5. Daniel Ricciardo, Red Bull Racing, 88 6. Max Verstappen, Red Bull Racing, 72. I helgen braket nok en gang Hamilton og Rosberg sammen på banen under VM-løpet i Østerrike. Tyskeren ledet, men fikk bilen delvis skadet i sammenstøtet, og Hamilton kjørte frem som vinner. Dermed leder Rosberg nå VM med 11 poengs forsprang til teamkompis Hamilton. Skjønt – er de virkelig «kompiser»? Nylig ble Hamilton intervjuet av Mail on Sunday. Der sa han om forholdet til Rosberg: – Det er faktisk bra med Nico for tiden. Riktig, riktig bra. Overraskende nok, sa Hamilton. Les også: Petter Solberg fikk aksjeråd av milliardær. Den påstanden blir ikke støttet av Lauda, som altså er styreleder for teamet: – Lewis løy om det. Så enkelt er det. Han ville ha en fredelig helg. Han gjør hva han kan. Men kampen blir mer og mer intens jo lengre Nico leder VM, sier Lauda til den østerrikske TV-kanalen Servus. Hamilton ble verdensmester både i 2014 og 2015, begge ganger med Nico Rosberg på sølvplass, altså dobbeltseier til Mercedes. Les også: Andreas Bakkerud vant sitt andre VM-løp på rad. Formel 1-legenden Lauda forteller i intervjuet også at Lewis Hamilton var så rasende at han smadret garderoben sin under løpet i Baku i midten av juni. – Han gjorde det fordi han kjørte feil. Nå må han betale for skadene. Han sa til meg at jeg ikke fikk lov å komme inn til ham, fordi han ville smadre det hele. Sånn var det, sier Lauda. Alt tyder på at det blir en Mercedes-fører som tar VM-tittelen også i 2016, men spørsmålet er hvem. Hamilton og Rosberg har allerede kollidert to ganger i år (Spania og Østerrike), noe som er uhørt i formel 1. Regel nummer én er: Du skal aldri kollidere med teamkollegaen. Til helgen er det Storbritannias Grand Prix på Silverstone.
Styreleder i Mercedes Niki Lauda hevder at Lewis Hamilton løy da han sa at forholdet til Nico Rosberg var «riktig bra».